કેન્દ્ર સરકાર ધારે તો પેટ્રોલ-ડિઝલના ભાવ સ્થિર કરી શકે અને ઘટાડી પણ શકે છે. કર્ણાટક વિધાનસભાની ચૂંટણી વખતે સતત વીસ દિવસ સુધી પેટ્રોલિયમ પેદાશોના ભાવો એનડીએ સરકારે સ્થિર કરી દીધા હતા. ત્યારે પણ આંતરરાષ્ટ્રીય કારણો તો હતા જ. એ દિવસોમાં જ તો ઇરાન-અમેરિકા વચ્ચેના પરમાણુ કરાર તૂટી પડયા હતા. અત્યારે ભાજપનું નેતૃત્વ એ વાત વીસરી ગયું છે કે પેટ્રોલિયમ એક જ્વલનશીલ પ્રવાહી છે પરંતુ એના સતત વધતા ભાવ તો ભાજપ માટે ક્યાંય અધિક જ્વલનશીલ છે.